950.250

Lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna

dals 10-03-1985 (versiun dals 01-01-2016)

acceptada dal pievel ils 10 da mars 19851)

1. Disposiziuns generalas

Intent

Art.  1 1 Questa lescha promova la construcziun d'abitaziuns, spezialmain per famiglias e per persunas en relaziuns finanzialas modestas.

Art.  2

Prestaziuns 1. champ d'applicaziun

1 Las prestaziuns dal chantun sa drizzan tenor la situaziun sin il martgà d'abitaziuns.

Ellas s'extendan sin:

a)

b)

c)

d)

la construcziun d'abitaziuns bunmartgadas;

la renovaziun d'abitaziuns existentas;

l'acquist da proprietad d'abitaziuns e da chasas;

la meglieraziun da las relaziuns d'abitar en il territori da muntogna.

Art.  3 2. geners 1 Per cuntanscher la finamira pon vegnir:

a)

b)

c)

d)

2 Las prestaziuns èn liadas per regla a la limita da las entradas e da la facultad.

intermediadas e garantidas ipotecas da successiun;

concedids emprests per regla a cundiziuns da preferenza;

pajadas contribuziuns supplementaras betg restituiblas; ed empermessas contribuziuns als custs da construcziun.

1) M dals 18 da zercladur 1984, 331; PCG 1984/85, 463 * tabellas da las modificaziuns a la fin dal relasch

1

950.250

Art.  4

Participaziun da la confederaziun, dal chantun, da las vischnancas e da terzas persunas

1 Las singulas prestaziuns pon vegnir concedidas sco cumplettaziun da quellas da la confederaziun   –   u   sche   la   confederaziun   na   paja   naginas   prestaziuns   –   sco prestaziuns independentas.

2 La regenza decida definitivamain davart la garanzia da contribuziuns chantunalas en il senn da l'artitgel 3 da questa lescha, e quai en il rom dal preventiv chantunal annual. * 3 La premissa per ina contribuziun chantunala è la garanzia d'ina contribuziun da la vischnanca u da terzas persunas. Quai na vala betg en cas da meglieraziuns da las relaziuns d'abitar en il territori da muntogna. * 4 Il cussegl grond fixescha la contribuziun da terzas persunas e da la vischnanca. *

Finanziaziun

Art.  5 1 Las expensas che resultan da questa lescha per il chantun ston vegnir finanziadas cun meds publics generals.

2 L'ordinaziun   executiva2)  fixescha   l'import   annual   maximal   per   prestaziuns   dal chantun en il senn da l'artitgel 3 da questa lescha.

Organisaziuns d'utilitad publica

Art.  6 1 Il   chantun   po   promover   spezialmain   l'activitad   d'instituziuns   responsablas   e d'organisaziuns per la construcziun d'abitaziuns d'utilitad publica.

Exclusiun

Art.  7 1 Las abitaziuns secundaras e las abitaziuns da vacanzas èn exclusas da prestaziuns en il senn da questa lescha.

2. Disposiziuns spezialas

Art.  8 Scumond d'alienaziun e d'utilisaziun per in auter intent 1 Per objects, per ils quals vegnan pretendidas prestaziuns tenor questa lescha, po vegnir stabilì in scumond d'alienaziun e d'utilisaziun per in auter intent ch'è limità a maximalmain 25 onns. En quest cas è permessa ina midada da maun mo cun il consentiment da las autoritads, da las instituziuns u da las persunas che han pajà contribuziuns. * 2 L'approvaziun   sto   vegnir   dada,   sche   la   nova   proprietaria   u   il   nov   proprietari s'oblighescha en il contract da cessiun, da surpigliar senza resalvas las pretensiuns e cundiziuns ch'èn cumbinadas cun l'agid.

2) DG 950.260

2

950.250

Dretg da cumpra e da precumpra

Art.  9 1 Per garantir l'intent po il chantun sa resalvar in dretg da cumpra e da precumpra limità a maximalmain 25 onns, e quai al pretsch custant, augmentà per la plivalur da l'agen chapital.

2 Il chantun po ceder il dretg da cumpra e da precumpra a la vischnanca da domicil u a las instituziuns responsablas per la construcziun d'abitaziuns d'utilitad publica.

Ulteriuras pretensiuns e cundiziuns

Art.  10 1 Il chantun fixescha il tschains da locaziun ch'è admissibel maximalmain.

2 A   la   concessiun   da   prestaziuns   pon   vegnir   colliadas   ulteriuras   pretensiuns   e cundiziuns.

Sancziuns

Art.  11 1 Sche las pretensiuns e cundiziuns na vegnan betg ademplidas u sche las autoritads vegnan manadas en errur tras indicaziuns nunvardaivlas u incumplettas u sch'in tal manar   en   errur   vegn   empruvà,   ston   las   prestaziuns   garantidas   vegnir   sistidas totalmain u parzialmain e las eventualas cauziuns vegnir annulladas. Prestaziuns gia retratgas ston vegnir restituidas cumprais il tschains ed il tschains dal tschains sco er cumprais ils custs per la malempernaivladad.

2 Las petentas falliblas ed ils petents fallibels u autras persunas autorisadas tras la garanzia pon vegnir exclus da l'ulteriura concessiun da prestaziuns. Sche la persuna fallibla è participada a lavurs u a furniziuns per l'object subvenziunà, la po vegnir scumandada la collavuraziun a quest object u ad objects futurs.

3 La persecuziun penala resta resalvada.

Dretg da pegn legal

Art.  12 1 Per dumondas da restituziun en il senn da l'artitgel 11 da questa lescha exista in dretg da pegn legal da la communitad tenor l'artitgel 836 dal cudesch civil svizzer, il qual suonda las grevezzas inscrittas.3)

2 Il dretg da pegn sto vegnir inscrit en il register funsil.

Remartgas en il register funsil

Art.  13 1 Ils dretgs da cumpra e da precumpra, ils scumonds d'alienaziun e d'utilisaziun per in auter intent sco er las ulteriuras pretensiuns e cundiziuns ston vegnir nudadas en il register funsil sco restricziuns da la proprietad da dretg public.

3) CS 210

3

950.250

3. Disposiziuns finalas

Entrada en vigur

Art.  14 1 Questa   lescha   vegn   messa   en   vigur   da   la   regenza   suenter   ch'ella   è   vegnida acceptada dal pievel.4)

Art.  15 Ordinaziun executiva 1 Il cussegl grond relascha in'ordinaziun executiva.5)

Aboliziun dal dretg vertent

Art.  16 1 Cun   l'entrada   en   vigur   da   questa   lescha   vegn   abolida   la   lescha   davart   la meglieraziun   da   las   relaziuns   d'abitar   en   ils   territoris   da   muntogna   dal   chantun Grischun dals 6 da zercladur 19716).

Disposiziuns transitoricas

Art.  17 1 Las dumondas ch'èn vegnidas inoltradas avant l'entrada en vigur da questa lescha ston vegnir tractadas tenor il dretg vertent, uschenavant ch'i na vegn betg inoltrada ina dumonda cumplementara.

4) messa en vigur cun CR 2868/85 per il 1. da schaner 1986 5) DG 950.260 6) CUL 1971, 75

4

950.250

Tabella da las modificaziuns - tenor conclus

Conclus 10-03-1985 31-08-2006 18-11-2014 18-11-2014 18-11-2014

Entrada en vigur 01-01-1986 01-01-2007 01-01-2016 01-01-2016 01-01-2016

Element relasch Art. 4 al. 2 Art. 4 al. 3 Art. 4 al. 4 Art. 8 al. 1

Modificaziun emprima versiun midada midada midada midada

Publicaziun en la CUL - 2006, 3332 2014-031 2014-031 2014-031

5

950.250

Tabella da las modificaziuns - tenor element

Element relasch Art. 4 al. 2 Art. 4 al. 3 Art. 4 al. 4 Art. 8 al. 1

Conclus 10-03-1985 31-08-2006 18-11-2014 18-11-2014 18-11-2014

Entrada en vigur 01-01-1986 01-01-2007 01-01-2016 01-01-2016 01-01-2016

Modificaziun emprima versiun midada midada midada midada

Publicaziun en la CUL - 2006, 3332 2014-031 2014-031 2014-031

6